**Matthew Anderson** (s. 31. lokakuuta 1982 West Islip, New York, Yhdysvallat) on yhdysvaltalainen jääkiekkoilija, joka pelaa Ruotsin SHL-liigan Djurgårdens IF:ssä. Hän on pelipaikaltaan keskushyökkääjä, mutta osaa pelata myös laidassa. Djurgårdenin presidentti K.G. Stoppel on kuvaillut Andersonia hyväksi kahden suunnan sentteriksi ja aloittajaksi. Anderson laukoo oikealta.

Ura
---

Anderson pelasi kauden 2001–2002 EJHL-junioriliigan New England Jr. Coyotesissa, jonka jälkeen hän kävi vuodet 2002–2007 Massachusetts-Amherstin yliopistoa. Andersonin toinen kausi 2003–2004 jäi siellä kokonaan välistä olkapäävamman vuoksi. Kaudella 2004–2005 hän nousi UMassin varakapteeniksi, mutta nilkkavamma lyhensi kuitenkin Andersonin kauden 18 ottelun mittaiseksi. Kaudella 2005–2006 Anderson nousi UMassin kapteeniksi ja hänet valittiin kauden päätteeksi Hockey Eastin akateemiseen tähdistökentälliseen. Viimeisellä yliopistokaudellaan 2006–2007 Anderson oli kymmenellä osumallaan joukkueensa kolmanneksi paras maalintekijä Chris Capraron ja P. J. Fentonin kanssa. Hänet valittiin taas Hockey Eastin akateemiseen tähdistökentälliseen. Maaliskuussa 2007 Anderson teki vapaana agenttina AHL-sopimuksen Chicago Wolvesin kanssa ja pelasi jo samana keväänä 13 playoff-ottelua tehopistein 1+1=2.

Kaudesta 2007–2008 Anderson pelasi yli puolet ECHL-joukkue Gwinnett Gladiatorsin vahvuudessa, kun pelejä Chicago Wolvesin AHL-joukkueessa kertyi 14 runkosarja- ja kymmenen playoff-ottelun verran. Hän jatkoi joukkueessa myös kaudella 2008–2009. Andersonin ensimmäinen kokonainen AHL-kausi toi 66 runkosarjaottelussa tehot 13+18=31. Hän voitti Wolvesin sisäisen tehotilaston lukemalla +20. Kaudella 2009–2010 Anderson teki AHL:n runkosarjassa 45 tehopistettä ja oli kevään 2010 pudotuspeleissä joukkueensa paras syöttäjä 12 syöttöpisteellään. Hän voitti kauden päätteeksi Calder Cupin.

Elokuussa 2010 Anderson solmi vuoden mittaisen sopimuksen AHL-joukkue Albany Devilsin kanssa. Samana syksynä NHL-varaamaton Anderson osallistui joukkueen emoseura New Jersey Devilsin harjoitusleirille. Hän voitti kaudella 2010–2011 Albanyn sisäisen piste- ja syöttöpörssin tehoilla 23+32=55. Anderson pelasi kauden aikana myös AHL:n tähdistöottelussa. Elokuussa 2011 hän teki vuoden mittaisen NHL-sopimuksen New Jersey Devilsin kanssa. Anderson pelasi kauden 2012–2013 pääosin farmijoukkue Albany Devilsissa, jonka sisäisen syöttöpörssin voiton hän jakoi Steven Zalewskin kanssa ja oli joukkueen toiseksi paras pistemies Joe Whitneyn jälkeen tehoilla 13+30=43. Anderson valittiin helmikuussa 2013 AHL:n viikon pelaajaksi. Hän pelasi kauden aikana NHL:ssä kaksi runkosarjaottelua tehden yhden syöttöpisteen. Anderson teki NHL-debyyttinsä 29. helmikuuta 2013 vieraissa Boston Bruinsia vastaan. Hän sai ottelussa jääaikaa 6.57 minuuttia.

Kaudeksi 2013–2014 Anderson siirtyi KHL-joukkue Spartak Moskovaan. Hän oli 11 osumallaan joukkueen paras maalintekijä Deron Quintin kanssa. Kaudeksi 2014–2015 Anderson siirtyi jatkamaan KHL-uraansa kroatialaiseen Medveščak Zagrebiin. Kesken kauden, joulukuussa 2014 hänet kuitenkin kaupattiin Neftehimik Nižnekamskiin rahallista siirtokorvausta vastaan.

Anderson siirtyi kaudeksi 2015–2016 vuoden mittaisella sopimuksella Ruotsiin ja SHL-joukkue Djurgårdens IF:n riveihin. Häntä suositteli joukkueelle Andersonin joukkuetoverina New Jersey Devilsin organisaatiossa pelannut Jacob Josefson. Anderson oli tehoilla 18+22=40 joukkueen paras maalintekijä ja toiseksi paras pistemies Patrick Thoresenin jälkeen. Huhtikuussa 2016 hän teki vuoden mittaisen jatkosopimuksen Djurgårdenin kanssa. Kaudella 2016–2017 Anderson oli joukkueen paras pistemies ja maalintekijä tehoilla 18+16=34. Hän jakoi koko SHL:n maalipörssin kuudennen sijan Skellefteå AIK:n Joakim Lindströmin ja Växjö Lakersin Dennis Everbergin kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | UMass (Amherst) | NCAA | 36 | 10 | 21 | 31 | 34 | – | – | – | – | – |
| 2003–2004 | UMass (Amherst) | NCAA | – | – | – | – | – | – | – | – | – | – |
| 2004–2005 | UMass (Amherst) | NCAA | 18 | 7 | 13 | 20 | 34 | – | – | – | – | – |
| 2005–2006 | UMass (Amherst) | NCAA | 36 | 7 | 13 | 20 | 30 | – | – | – | – | – |
| 2006–2007 | UMass (Amherst) | NCAA | 38 | 10 | 10 | 20 | 32 | – | – | – | – | – |
|  | Chicago Wolves | AHL | – | – | – | – | – | 13 | 1 | 1 | 2 | 6 |
| 2007–2008 | Gwinnett Gladiators | ECHL | 37 | 14 | 14 | 28 | 28 | 8 | 3 | 2 | 5 | 0 |
|  | Chicago Wolves | AHL | 14 | 1 | 1 | 2 | 8 | 10 | 1 | 1 | 2 | 4 | Calder Cup |
| 2008–2009 | Chicago Wolves | AHL | 66 | 13 | 18 | 31 | 32 | – | – | – | – | – |
| 2009–2010 | Chicago Wolves | AHL | 63 | 16 | 29 | 45 | 18 | 14 | 0 | 12 | 12 | 4 |
| 2010–2011 | Albany Devils | AHL | 76 | 23 | 32 | 55 | 49 | – | – | – | – | – |
| 2011–2012 | Albany Devils | AHL | 56 | 10 | 21 | 31 | 30 | – | – | – | – | – |
| 2012–2013 | Albany Devils | AHL | 67 | 13 | 30 | 43 | 42 | – | – | – | – | – |
|  | New Jersey Devils | NHL | 2 | 0 | 1 | 1 | 0 | – | – | – | – | – |
| 2013–2014 | Spartak Moskova | KHL | 54 | 11 | 9 | 20 | 63 | – | – | – | – | – |
| 2014–2015 | Medveščak Zagreb | KHL | 35 | 9 | 10 | 19 | 30 | – | – | – | – | – |
|  | Neftehimik Nižnekamsk | KHL | 28 | 6 | 10 | 16 | 18 | – | – | – | – | – |
| 2015–2016 | Djurgårdens IF | SHL | 52 | 18 | 22 | 40 | 30 | 8 | 2 | 5 | 7 | 0 |
| 2016–2017 | Djurgårdens IF | SHL | 50 | 18 | 16 | 34 | 16 | 3 | 0 | 0 | 0 | 0 |
| 2017–2018 | Skellefteå AIK | SHL | 23 | 3 | 5 | 8 | 18 | – | – | – | – | – |
| 1 kausi | yhteensä | NHL | 2 | 0 | 1 | 1 | 0 | – | – | – | – | – |
| 2 kautta | yhteensä | KHL | 117 | 26 | 29 | 55 | 111 | – | – | – | – | – |
| 7 kautta | yhteensä | AHL | 342 | 76 | 131 | 207 | 179 | 37 | 2 | 14 | 16 | 14 |
| 3 kautta | yhteensä | SHL | 125 | 39 | 43 | 82 | 64 | 11 | 2 | 5 | 7 | 0 |

Lähteet
-------

* Matt Anderson The Internet Hockey Databasessa (englanniksi)
* Matt Anderson Legends of Hockey -sivustolla (englanniksi)
* Matt Anderson *Elite Prospects*. Everysport Media Group AB.  (englanniksi)

### Viitteet

1. 1 2  KHL-forward klar för nästa säsong  9.4.2015. Djurgården Hockey AB. Viitattu 24.4.2016. (ruotsiksi)
2. 1 2 3 4 5  Matt Anderson *Elite Prospects*. Everysport Media Group AB.  (englanniksi)
3. 1 2 3  Matt Anderson The Internet Hockey Databasessa (englanniksi)
4. 1 2  Matt Anderson Legends of Hockey -sivustolla (englanniksi)
5. ↑  Chere, Rich: Devils assign 15 players to Albany (AHL), send four to junior teams *NJ.com*.  24.10.2010. NEWARK, N.J:  NJ Advance Media. Viitattu 24.4.2016. (englanniksi)
6. ↑  New Jersey Devils Sign 12 Players  22.8.2011. New Jersey Devils. Viitattu 24.4.2016. (englanniksi)
7. ↑  Boxscore – NHL.com *NHL.com*.  29.1.2013. National Hockey League. Viitattu 24.4.2016. (englanniksi)
8. ↑  Brust ostaje, Medveščak konačno 'uhvatio' Flooda i Andersona  11.6.2014. KHL MEDVEŠČAK ZAGREB.  Arkistoitu 14.7.2014. Viitattu 24.4.2016. (kroatiaksi)
9. ↑  Трансферные новости 29 ноября – 2 декабря *khl.ru*.  2.12.2014. КХЛ. Viitattu 24.4.2016. (venäjäksi)
10. ↑  Matt Anderson förlänger med Djurgården  21.4.2016. Djurgården Hockey AB. Viitattu 24.4.2016. (ruotsiksi)